
ΑΠΟΦΑΣΕΙΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 54 (1) 

Αναβολή των τακτικών κρίσεων Αξιωματικών της Ελληνικής 
Αστυνομίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 του Ν. 1481/1984 «Οργανισμός Υπουργείου Δη¬ 
μόσιας Τάξης (Α’ 152) όπως αντικαταατάθηκε με το άρθρο 1 του Ν. 
1590/1986» τροποποίηση διατάξεων του Ν. 1481/1984 «Οργανι¬ 
σμός Υπουργείου Δημόσιας Τάξης» και άλλες διατάξεις (Α' 49). 

β)Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

γ) Την υπ’ αριθ. 76 από 21.2.90 γνωμοδότηση του Συμβουλίου της 
Επικράτειας, ύστερα από πρόταση του Υπουργού Δημόσιας Τάξης, 
αποφασίζουμε:: 

Άρθρο μόνο 

Κατά το έτος 1990 η τακτική κρίση των αξιωματικών της Ελληνι¬ 
κής Αστυνομίας, που προβλέπεται από το άρθρο 20 του Ν. 671/1977 
(Α' 236), όπως τροποποιήθηκε με το Π.Δ. 61/1989 (Α' 29) αναβάλ¬ 
λεται για το μήνα Μάϊο και δεν μπορεί να παραταθεί πέρα του μηνάς 
Ιουνίου του ίδιου έτους. 


Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 27 Φεβρουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 


ΔΗΜ. ΜΑΝΙΚΑΣ 



ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 55 (2) 

Τροποποίηση διατάξεων του Π.Δ. 256/1988 «Κανονισμός Καταλλη¬ 
λότητας Οχηματαγωγών Πλοίων» (Α' 107). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1,21 παρ. 2, 32 παρ. 2 και 36 
παρ. 2,τουν.δ. 187/1973 «περίκώδικος Δημοσίου Ναυτικού Δικαίου» 
(Α' 161). 

2. Τις διατάξεις του άρθρου 1 του ν. 3141/1955 «περί συστάσεως 
παρά τω ΥΕΝ Συμβουλίου Εμπορικού Ναυτικού» (Α' 43), όπως τροπο¬ 
ποιήθηκε με το άρθρο 3 του β.δ. 493/1965 (Α’ 108), το άρθρο 16 του 
ν. 4512/1966 (Α' 92/1966) και την υ.α 72190/15896/1967 (Β' 
533). 

3. Τις διατάξεις του άρθρου 1 παρ. 2 της αριθ. 145054/3/82/ 
26.4.1982 Απόφασης των Υπουργών Προεδρίας κυβερνήσεως και 
Εμπορικής Ναυτιλίας «Αναμόρφωση Συλλογικών Οργάνων Γνωμοδο- 
τικής και Αποφασιστικής Αρμοδιότητας του Υπουργείου Εμπορικής 
Ναυτιλίας» (Β’ 219). 

4. Τη 281/1989 γνωμοδότηση του Συμβουλίου Εμπορικού Ναυτι¬ 
κού. 

5. Την 762/1989 γνωμοδότηση του Συμβουλίου της Επικράτειας 
με πρόταση του Υπουργού Εμπορικής Ναυτιλίας, αποφασίζουμε: 

Άρθρο 1 

Το άρθρο 12 του π.δ. 256/1988, αντικαθίσταται ως εξής: 

«Άρθρο 12 

Ύψος πλευρικών τοιχωμάτων, διάδρομοι και λεπτομέρειες σχετικά 
με την καταμέτρηση Ο/Γ πλοίων ανοικτού τύπου. , 

1. (α) Ε/Γ-Ο/Γ πλοία ανοικτού τύπου, πρέπει να έχουν πλευρικά 
τοιχώματα ύψους τουλάχιστον 0,70 μέτρα πάνω από το κατάστρωμα 
οχημάτων, στην οροφή των οποίων θα υπάρχει διάδρομος καθαρού 
ωφέλιμου πλάτους, τουλάχιστον 0,90 μέτρα απαλλαγμένος από κάθε 
εμπόδιο για την άνετη και ασφαλή διέλευση των αποεπιβιβαζομέ- 
νων. 

Το παραπάνω πλάτος μπορεί να μειωθεί σε ποσοστό 10% σε ορι¬ 
σμένα σημεία που κατασκευαστικές απαιτήσεις το επιβάλλουν όπως 
π.χ. η τοποθέτηση δοκών για τη στήριξη των υπερκατασκευών κλπ. 

(β) η ύπαρξη των ανωτέρω διαδρομών δεν απαιτείται, εάν διατίθε- 

νται άλλοι εναλλακτικοί τρόποι ασφαλούς αποεπιβίβασης, αποδεκτοί 
από την ΕΕΠ, όπως π.χ. προστατευμένοι διάδρομοι, εξωτερικές κλίμα¬ 
κες κλπ. 

2. (α) 0 χώρος οχημάτων των Ο/Γ πλοίων ανοικτού τύπου που πε¬ 
ρικλείεται από τα πλευρικά τοιχώματα, δεν συμπεριλαμβάνεται στην 
ολική χωρητικότητα. 

(β) Στα Ο/Γ ανοικτού τύπου, οι χώροι των δεξαμενών έρματος που 
βρίσκονται κάτω από το κατάστρωμα καταμέτρησης και χρησιμοποιού¬ 
νται αποκλειστικά για το σκοπό αυτό, εξαιρούνται πριν από κάθε άλλη 
εξαίρεση, από την ολική χωρητικότητα σε ποσοστό 20%». 

Άρθρο 2 

Το εδάφιο (γ) της παραγράφου 1 του άρθρου 18 του π.δ. 256/1988, 
αντικαθίσταται ως εξής: 

«(γ) Σε νέα πλοία που διαθέτουν χώρους ενδιαίτησης κάτω από το 
κατάστρωμα οχημάτων, η πρόσβαση σ’ αυτούς πρέπει να είναι ανεξάρ¬ 
τητη του χώρου οχημάτων». ’ 

Άρθρο 3 

Το εδάφιο (δ) της παραγράφου 1 του άρθρου 21 του π.δ, 256/1988, 
αντικαθίσταται ως εξής: 

«(δ) Ύπαρξη συστήματος για τη σήμανση στη γέφυρα οποιασδήποτε 
διακοπής λειτουργίας της εγκατάστασης αερισμού του χώρου οχημά¬ 
των καθώς και ύπαρξη γενικού διακόπτη για τη διακοπή της λειτουρ¬ 
γίας όλων των ανεμιστήρων - εξαεριστήρων του χώρου οχημάτων, ο 
οποίος πρέπει να βρίσκεται έξω από το χώρο αυτό». 

Άρθρο 4 

Στο εδάφιο (γ) της παραγράφου 2 του άρθρου 23 του π.δ. 256/ 
1988, προστίθεται πρόταση η οποία έχει ως εξής: 

«Η διάταξη αυτή δεν εφαρμόζεται σε χώρους οχημάτων που βρίσκο¬ 
νται κάτω από το κατάστρωμα εξάλων, στους οποίους δεν έχουν πρό¬ 
σβαση οι επιβάτες». 

Άρθρο 5 

Στο εδάφιοο (ε) της παραγράφου 2 του άρθρου 23 του π.δ. 256/ 
1988 η δεύτερη πρόταση αντικαθίσταται ως εξής: 

«Στα πλοία που πληρούν τις απαιτήσεις της Δ.Σ. Π.Α.Α.Ζ.Ε.Θ/74 
(80ΕΑ8/74) ή των τροποποιήσεων αυτής, οι χώροι οχημάτων λογίζο¬ 
νται ως «χώροι ειδικής κατηγορίας» ή ως «χώροι φορτίου προοριζόμενοι 
για μεταφορά οχημάτων», όπως ορίζονται στη ΔΣ, ανάλογα με τη 
χρήση και τον προορισμό .τους». 

Γ Άρθρο 6 

Η περίπτωση (ιιι) (8) του εδαφίου (στ) της παραγράφου 2 του άρθρου 
23 του π.δ. 256/1988, απαλείφεται. 

Άρθρο 7 

Η παράγραφος 2 του άρθρου 33 του π.δ. 256/1988, αντικαθίστα¬ 
ται ως εξής: 

«2. Με την επιφύλαξη των διατάξεων της παραγράφου 4 του άρθρου 
32, τα φορτηγά οχήματα των οποίων το μικτό βάρος υπερβαίνει τους 
3,5 τόννους, τοποθετούνται έτσι ώστε η κατά το εγκάρσιο απόσταση με¬ 
ταξύ τους και μεταξύ των οχημάτων και των πλευρών του πλοίου να εί¬ 
ναι η μικρότερη δυνατή και πάντως να μην υπερβαίνει κατά μέσον όρο 
το 0,50 μ». 

Άρθρο 8 

Η παράγραφος 7 του άρθρου 33 του π.δ. 256/1988, απαλείφεται. 

Άρθρο 9 

Η περίπτωση (3) του εδαφίου (α) της παραγράφου 2 του άρθρου 34 
του π.δ. 256/1988, αντικαθίσταται ως εξής: 

«3. Η αντοχή των σημείων έχμασης των οχημάτων πρέπει να είναι 
επαρκής για όλες τις καταστάσεις φόρτου του οχήματος. Ειδικότερα η 
οιντοχή τους σε τόννους χωρίς μόνιμη παραμόρφωση, πρέπει να είναι: 

0νΜΧ1,2 ή, 

όπου ΟνΜ το μικτό βάρος του οχήματος σε τόννους και 
ή ο αριθμός των σημείων έχμασης σε κάθε πλευρά του οχήματος». 

Άρθρο 10 

Τα εδάφια (γ) και (δ) της παραγράφου 2 του άρθρου 35 του π.δ. 
256/1988, αντικαθίστανται ως εξής: 


«(γ) Προκειμένου για νέα πλοία η απόσταση των σημείων κατά μεν το 
εγκάρσιο μπορεί να κυμαίνεται από 2,5 έως 3,5 μ., κατά δε το διάμη- 
κες δεν πρέπει να υπερβαίνει στις κατηγορίες I, ΙΑ, II και ΙΙΑ τα 2,5 μ. 
και στις κατηγορίες III, IV και V τα 3 μ. 

Στα υπάρχοντα πλοία, εφ’ όσον ο μόνιμος εξοπλισμός που διαθέτουν 
κρίνεται ότι δεν είναι ικανοποιητικός, θα ζητείται η συμπλήρωσή του. 

(δ) Η ελάχιστη αντοχή των σημείων αυτών χωρίς μόνιμη παραμόρ¬ 
φωση πρέπει να είναι προκειμένου για οχηματαγωγά πλοία κατηγο¬ 
ριών I, ΙΑ, II και ΙΙΑ, δώδεκα (12) τόννοι (120 ΚΝ) και προκειμένου 
για οχηματαγωγά πλοία κατηγοριών III, IV και V, έξι (6) τόννοι (60 
ΚΝ). Η απαίτηση αυτή δεν εφαρμόζεται στα υπάρχοντα πλοία». 

Άρθρο 11 

Το εδάφιο (ε) της παραγράφου 2 του άρθρου 35 του π.δ. 256/1988 
απαλείφεται και το εδάφιο (στ) της ίδιας παραγράφου αριθμείται με το 
στοιχείο (ε). 

Άρθρο 12 

Το εδάφιο (β) της παραγράφου 3 του άρθρου 35 του π.δ. 256/1988, 
συμπληρώνεται ως εξής: 

«Στα οχηματαγωγά πλοία που μεταφέρουν συνήθως ρυμουλκούμενα 
οχήματα ή οχήματα μεγάλου μικτού βάρους πρέπει να διατίθεται ανά¬ 
λογος αριθμός μηχανικών ή υδραυλικών ανυψωτήρων (γρύλλων) ή ει¬ 
δικών υποστηριγμάτων για την κατάλληλη στερέωση των οχημάτων 
ώστε να αποφεύγονται μεγάλες ταλαντώσεις». 

Άρθρο 13 

Το εδάφιο (δ) της παραγράφου 3 του άρθρου 35 του π.δ. 256/1988, 
αντικαθίσταται ως εξής: 

«(δ) Η ελάχιστη αντοχή των συνδέσμων έχμασης, χωρίς μόνιμη πα¬ 
ραμόρφωση, πρέπει να είναι, προκειμένου για νέα οχηματαγωγά πλοία 
κατηγοριών I, ΙΑ, II και ΙΙΑ/δώδεκα (12) τόννοι (120 ΚΝ)και προκει¬ 
μένου για νέα οχηματαγωγά πλοία κατηγοριών III, IV και V/έξι (6) 
τόννοι (60 ΚΝ). 

Στα υπάρχοντά οχηματαγωγά πλοία η ελάχιστη αντοχή των συνδέ¬ 
σμων έχμασης, χωρίς μόνιμη παραμόρφωση, μπορεί να είναι μικρότερη 
των 12 τόννων (120 ΚΝ) και πάντως μέχρι και έξι (6) τόννους (60 
ΚΝ), με την προϋπόθεση ότι θα διατίθεται αριθμός συνδέσμων αναλο¬ 
γικά μεγαλύτερος από αυτόν που προκύπτει από την εφαρμογή της δια- 
τάξεως της παραγράφου 3 (α) του άρθρου αυτού». 

Άρθρο 14 

Το εδάφιο (α) της παραγράφου 4 του άρθρου 35 του π.δ. 256/1988, 
αντικαθίσταται ως εξής: 

«(α) Ο μόνιμος και φορητός εξοπλισμός έχμασης υπόκειται σε δοκι¬ 
μές αντοχής, ως ακολούθως: 

(1) Μόνιμος εξοπλισμός. 

Τα μόνιμα σημεία έχμασης δοκιμάζονται προς διαπίστωση της συμ¬ 
μόρφωσής τους με τις απαιτήσεις της παραγράφου 2 (δ) του άρθρου αυ¬ 
τού. 

(2) Φορητός εξοπλισμός. 

Οι σύνδεσμοι έχμασης δοκιμάζονται προς διαπίστωση της συμμόρ¬ 
φωσής τους με τις απαιτήσεις της παραγράφου 3 (δ) του άρθρου αυτού, 
κάθε πέντε χρόνια. 

Η δοκιμή γίνεται σε συνδυασμό με τα εξαρτήματα ρύθμισης της τά¬ 
σης τους, μπορεί δε να γίνεται και σε συνδυασμό με τα σημεία έχμασης 
του πλοίου ή των οχημάτων. 

• Παράταση μέχρι ένα χρόνο στο ανωτέρω χρονικό διάστημα μπορεί 
να χορηγηθεί, εφ’ όσον από μακροσκοπική εξέταση των συνδέσμων δια¬ 
πιστωθεί ότι η κατάστασή τους είναι καλή και δεν υπάρχουν ενδείξεις 
φθοράς ή παραμόρφωσης. 

Άρθρο 15 

Το πρώτο εδάφιο της παραγράφου 1 του άρθρου 36 του π.δ. 256/ 
1988 αντικαθίσταται ως εξής: 

«1. Όλα τα οχηματαγωγά πλοία πρέπει να είναι εφοδιασμένα με Εγ¬ 
χειρίδιο Στοιβασίας και Στερέωσης Οχημάτων. Το εγχειρίδιο αυτό συ- 
ντάσσεται και υπογράφεται από ναυπηγό, σύμφωνα με τις διατάξεις που 
ισχύουν για το δικαίωμα σύνταξης και υπογραφής σχεδίων, μελετών 
κλπ. και ελέγχεται από την ΕΕΠ ως προς την πληρότητά του σύμφωνα 
με τις απαιτήσεις του παρόντος Κανονισμού. Το εγχειρίδιο πρέπει να πε¬ 
ριλαμβάνει τα ακόλουθα:». 

Άρθρο 16 

Οι παράγραφοι, 9 του άρθρου 32,- 5 του άρθρου 35 και 5 του άρθρου 
36, του π.δ. 256/1988 απαλείφονται. 

Άρθρο 17 

Οι διατάξεις του άρθρου 42 του π.δ. 256/1988 μετά την πρώτη 
πρόταση της παραγράφου 3 (β) (ιιι) αναδιατάσσονται και αντικαθίστα¬ 
νται ως εξής: 

«4. Τα αποχωρητήρια των Ε/Γ-Ο/Γ πλοίων ανοικτού τύπου πρέπει 
να διαχωρίζονται σε ανδρικά και γυναικεία, τα δε ανδρικά πρέπει να δια¬ 
θέτουν και ουρητήρια. 

Οι λεκάνες των αποχωρητηρίων μπορεί να είναι επιπέδου (τουρκι¬ 
κού) τύπου με την προϋπόθεση ότι θα διαθέτουν σίφωνα περιορισμού 
οσμών. 

5. Τα Ε/Γ-Ο/Γ πλοία ανοικτού τύπου των οποίων η συνολική δια¬ 
δρομή από το πρώτο μέχρι το τελευταίο λιμάνι του δρομολογίου είναι 
μεγαλύτερη από 10 ναυτικά μιλιά, πρέπει να διαθέτουν ένα τουλάχιστον 
δίκλινο θαλαμίσκο επιβατών, ο οποίος να πληροί τουλάχιστον τις απαι¬ 
τήσεις για τους θαλαμίσκους τουριστικής θέσης του Κανονισμού «περί 
ενδιαιτήσεως και καθορισμού επιβατών Ε/Γ πλοίων», που ισχύει κάθε 
φορά». 

Άρθρο 18 

Στο άρθρο 57 του π.δ. 256/1988, προστίθεται παράγραφος 2 η 
οποία έχει ως εξής: 

«2. Ειδικά προκειμένου για τη συμμόρφωση των υπαρχόντων 
πλοίων με τις απαιτήσεις των διατάξεων των άρθρων 32 παρ. 5, 6 και 
8, 35 και 36, παρέχεται προθεσμία μέχρι την 1.6.1990. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Εμπορικής Ναυτιλίας αναθέτουμε την δημοσίευση και 
εκτέλεση του παρόντος διατάγματος. 

Αθήνα, 16 Φεβρουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 
-—- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 56 (3) 

Τροποποίηση των διατάξεων Π.Δ. 542/1984 «Εξουσιοδότηση οργά¬ 
νων για την καταμέτρηση της χωρητικότητας των Ελληνικών 
πλοίων, καθορισμός τελών έκδοσης και τύπος των σχετικών πιστο¬ 
ποιητικών καταμέτρησης» (Α’ 201), όπως τροποποιήθηκε με τα 
Π.Δ. 113/1988 (Ά 47) και 54/1989 (Ά 26)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 2 παρ. 1, 25 παρ. 1 και 30 περ. α του 
Κώδικα Δημοσίου Ναυτικού Δικαίου (Ν.Δ. 187/1973 Α 261), όπως 
το άρθρο 25 παρ. 1, ισχύει μετά την αντικατάστασή του με το «άρθρο 
δέκατο» παρ. 2 του Ν. 1757/1988 (Α' 37). 

2. Τις διατάξεις του άρθρου 1 του Ν. 3141/1955 «περί συστάσεως 
παρά τω ΤΕΝ Συμβουλίου Εμπορικού Ναυτικού» (Α’ 43) όπως τροπο¬ 
ποιήθηκε με το άρθρο 3 του Β.Δ. 493/1965 (Α 108), το άρθρο 16 του 
Ν. 4512/1966 (Α' 92) και την Τ.Α. 72190/15896/1967 (Β'533). 

3. Τις διατάξεις του άρθρου 1 παρ. 2 της αρ. 145054/3/82/ 
26.4.1982 Απόφασης των Τπουργών Προεδρίας Κυβερνήσεως και 
Εμπορικής Ναυτιλίας «Αναμόρφωση Συλλογικών Οργάνων Γνωμοδο- 
τικής και Αποφασιστικής Αρμοδιότητας του Υπουργού Εμπορικής Ναυ¬ 
τιλίας» (Β' 219). 

4. Τη 281/1989 Γνωμοδότηση του Συμβουλίου Εμπορικού Ναυτι¬ 
κού. 

5. Την 761/1989 γνωμοδότηση του Συμβουλίου της Επικράτειας, 
μετά από πρόταση του Υπουργού Εμπορικής Ναυτιλίας, αποφασί¬ 
ζουμε: 

Άρθρο 1 

Το άρθρο 4 του Π.Δ. 542/1984 αντικαθίσταται ως ακολούθως: 

«Άρθρο 4 

Εξουσιοδότηση του Ελληνικού Νηογνώμονα και των Ελλήνων ναυπη¬ 
γών. 

1. Εξουσιοδοτούνται ο Ελληνικός Νηογνώμονας και οι Έλληνες δι¬ 


πλωματούχοι Ναυπηγοί - Μηχανικοί μέλη του Τεχνικού Επιμελητη¬ 
ρίου Ελλάδος, να διενεργούν: 

α) Καταμέτρηση ή ανακαταμέτρηση της χωρητικότητας των Ελλη¬ 
νικών πλοίων και βοηθητικών ναυπηγημάτων σύμφωνα με την νομοθε¬ 
σία και την διεθνή σύμβαση που ισχύει. 

β) Προσδιορισμό και σήμανση της γραμμής χωρητικότητας σύμ¬ 
φωνα με τις διατάξεις των Κανονισμών που ισχύουν; 

2. Εξουσιοδοτούνται οι Έλληνες πτυχιούχοι ανωτέρων σχολών ναυ¬ 
πηγών εγγεγραμμένοι στο οικείο μητρώο που τηρείται στην Διεύθυνση 
Ελέγχου Εμπορικών Πλοίων του Υπουργείου Εμπορικής Ναυτιλίας, να 
εκτελούν τις εργασίες των περιπτώσεων (α) και (β) της προηγουμένης 
παραγράφου, σε πλοία, βοηθητικά ναυπηγήματα μήκους μέχρι και 50 
μέτρων. 

3. Οι εργασίες αυτές, εκτελούνται ύστερα από αίτηση του πλοιοκτήτη 
και ανεξάρτητα αν το πλοίο ή βοηθητικό ναυπήγημα ναυλοχεί σε ελλη¬ 
νικό ή ξένο λιμάνι». 

Άρθρο 2. 

Η παράγραφος 2 του άρθρου 5 του Π.Δ. 542/1984 αντικαθίσταται 
ως ακολούθως: .·.■·' 

« 2. Οι εργασίες αυτές εκτελούνται ύστερα από αίτηση του Πλοικτήτη 

και ανεξάρτητα αν το πλοίο ή βοηθητικό ναυπήγημα ναυλοχεί σε ελλη¬ 
νικό ή ξένο λιμάνι». 

Άρθρο 3. 

Το άρθρο 7 του Π.Δ. 542/1984 αντικαθίσταται ως ακολούθως: 

«Άρθρο 7. ~ 

Ευθύνες - Κυρώσεις.. 

1. Οι Νηογνώμονες και οι ναυπηγοί που εξουσιοδοτούνται με τις δια¬ 
τάξεις του παρόντος διατάγματος να.διενεργούν καταμέτρηση και ανα¬ 
καταμέτρηση χωρητικότητας και να προσδιορίζουν και σημαίνουν τη 
γραμμή χωρητικότητας πρέπει νη τηρούν τις διατάξεις της σχετικής νο¬ 
μοθεσίας και του παρόντος και είναι υπεύθυνοι για την ορθότητα των 
υπολογισμών και λοιπών στοιχείων. 

2. Εφ’ όσον διαπιστωθεί από την Διεύθυνση Ελέγχου Εμπορικών 
Πλοίων ότι οι εξουσιοδοτούμενοι Νηογνώμονες δεν ; ανταποκρίνονται 
επαρκώς και ικανοποιητικά στις υποχρεώσεις τους, μπορεί με Προε¬ 
δρικό Διάταγμα που εκδίδεται ύστερα από πρόταση του Υπουργού 
Εμπορικής Ναυτιλίας, να ανακληθεί ή εξουσιοδότησή τους (Άρθρο 30 
περ. α' Κώδικα Δημοσίου Ναυτικού Δικαίου). Σαν ανεπαρκής και μη 
ικανοποιητική ανταπόκριση, νοείται ενδεικτικά ή πλημμελής ή λανθα¬ 
σμένη εκτέλεση των υπολογισμών καταμέτρησης ή ανακαταμέτρησης 
σε ποσοστό μεγαλύτερο του + 1 % καθώς και η λανθασμένη σήμανση 
της γραμμής χωρητικότητας. 

3. α) Προκειμένου για ναυπηγούς εφ’ όσον διαπιστωθούν από την 
Διεύθυνση Ελέγχου Εμπορικών Πλοίων σοβαρά σφάλματα και παραβά¬ 
σεις στις εργασίες και τους υπολογισμούς καταμέτρησης σε ποσοστό με¬ 
γαλύτερο του + 1% ή λανθασμένη σήμανση της γραμμής χωρητικότη¬ 
τας μπορεί να επιβληθεί με αιτιολογημένη απόφαση, του Διευθυντή της 
ανωτέρω Διεύθυνσης και ανάλογα με την βαρύτητα της περίπτωσης, 
άρση της εξουσιοδότησης του συγκεκριμένου προσώπου: 

(ι) Προσωρινή, διάρκειας δύο (2) μέχρι δώδεκα (12) μηνών. 

(ιι) Οριστική. 

β) Οριστική άρση της εξουσιοδότησης επιβάλλεται εκτός των άλλων 
περιπτώσεων και εάν ο ναυπηγός που έχει τιμωρηθεί δύο φορές με προ¬ 
σωρινή άρση, υποπέσει για τρίτη φορά σε παράπτωμα για το οποίο θα 
μπορούσε να του επιβληθεί προσωρινή άρση. 

γ) Κατά της απόφασης με την οποία επιβάλλεται άρση της εξουσιο¬ 
δότησης επιτρέπεται προσφυγή μέσα σε ένα μήνα από την κοινοποίησή 
της, ενώπιον του Υπουργού Εμπορικής Ναυτιλίας. Η προσφυγή ανα¬ 
στέλλει την εκτέλεση της απόφασης. 

δ) Η τελεσίδικη απόφαση διαβιβάζεται στο Τεχνικό Επιμελητήριο 
Ελλάδος ή την Ένωση Ελλήνων Τεχνολόγων Μηχανικών για παραπο¬ 
μπή του ναυπηγού, κατά την κρίση τους, σε πειθαρχικό όργανο». 

Η ισχύς του Διατάγματος αυτού αρχίζει από τη δημοσίευσή του στην 
Εφημερίδα της Κυβερνήσεως. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εμπορικής Ναυτιλίας, αναθέτουμε την δημοσίευση 
και εκτέλεση του παρόντος διατάγματος. 

Αθήνα, 16 Φεβρουάριου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 

-φ- 

ΑΠΟΦΑΣΕΙΣ 

Αριθ. Β4Φ.6642/14/ΑΣ 187 (4) 

Χρηματοδότηση προγράμματος εγκαταστάσεως παλιννοστοΰντων Ελ¬ 
λήνων και Ομογενών Ποντίων από ΕΣΣΔ». 

Ο ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΞΩΤΕΡΙΚΩΝ, 
ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 1 του Νόμου 1150/81 «περί της καταρ- 
τίσεως και εφαρμογής ειδικών προγραμμάτων παλιννοστήσεως ομογε¬ 
νών και συμπτύξεως μη βιώσιμων οικισμών» (ΦΕΚ 116, Α'). 

2. Την ανάγκη χρηματοδοτήσεως προγράμματος για την εγκατά¬ 
σταση των παλιννοστοΰντων Ελλήνων και ομογενών Ποντίων από την 
ΕΣΣΔ, αποφασίζουμε: 


Άρθρο μόνο 

1· Τη δανειοδότηση της Αγροτικής Τράπεζας της Ελλάδος από το 
Ταμείο Κοινωνικής Αναπτύξεως του Συμβουλίου της Ευρώπης για τη 
χρηματοδότηση της εφαρμογής προγράμματος υποδοχής, προσωρινής 
φιλοξενίας και οριστικής εγκατάστασης παλιννοστοΰντων Ελλήνων και 
ομογενών ποντίων από την ΕΣΣΔ. Το ποσό του δανείου θα καλύπτει πο¬ 
σοστό 40% του συνολικού κόστους του προγράμματος. 

2. Τη χορήγηση εξ ιδίων πόρων του Δημοσίου στην Αγροτική Τρά¬ 
πεζα της Ελλάδος με τη μορφή ενισχύσεως, του υπόλοιπου ποσού 60% 
του συνολικού κόστους εφαρμογής του προγράμματος. 

Η διάθεση από την Αγροτική Τράπεζα του παραπάνω ποσού θα γίνε¬ 
ται με απόφαση των συναρμόδιων Υπουργών, σύμφωνα με την παρ. 3 
του άρθρου 1 του Νόμου 1150/1981. 

Οι λοιποί όροι ανάληψης και διαχείρισης του παραπάνω ποσού από 
την Αγροτική Τράπεζα της Ελλάδος θα ρυθμιστούν με σύμβαση που θα 
υπογραφεί μεταξύ Ελληνικού Δημοσίου και Αγροτικής Τράπεζας της 
Ελλάδος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1990 


υι τι ιυτπ υι 


ΕΘΝΙΚΗΣ ΟΙΚΟΝΟΜΙΑΣ 

Γ. ΚΟΝΤΟΓΙΩΡΓΗΣ 

ΟΙΚΟΝΟΜΙΚΟΝ 

Γ. ΑΓΑΠΗΤΟΣ 


ΕΣΩΤΕΡΙΚΟΝ 

Γ. ΠΑΠΟΥΛΙΑΣ 

ΓΕΩΡΓΙΑΣ 

Γ. ΛΙΑΠΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


